ปรับแผนบีโอไอเขย่าเซาเทิร์นฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บีโอไอปรับแผนส่งเสริมอุตสาหกรรม เบนเข้มหนุนโครงการอีโค อินดัสเตรียล รื้อเซาเทิร์นซีบอร์ด
นายณรงค์ อัครเศรณี ประธานกรรมการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ในฐานะคณะกรรมการส่งเสริมการลงทุน (บีโอไอ) เปิดเผยว่า ในช่วงปีนี้บีโอไอจะไม่มีการประกาศส่งเสริมการลงทุนขนาดใหญ่ แต่จะให้การส่งเสริมและสนับสนุนเขตอุตสาหกรรมที่อยู่ในโครงการส่งเสริมอุตสาหกรรมแบบยั่งยืน หรืออีโค อินดัสเตรียล เอสเตท 
ทั้งนี้ จะจัดมาตรการเป็นพิเศษ เช่น จะมี พ.ร.บ.บิซิเนสลอว์เข้ามาเกี่ยวข้อง และมาตรการที่สนับสนุนให้คนเข้ามาทำงานในเขตอุตสาห กรรมดังกล่าว ซึ่งจะอยู่นอกเหนือจากมาตรการทางด้านภาษี
ขณะเดียวกันจะปรับแผนการลงทุนในเขตอุตสาหกรรมในพื้นที่ชายฝั่งทะเลภาคใต้ (เซาเทิร์นซีบอร์ด) ให้รองรับการลงทุนในรูปแบบของโลจิสติกส์ แทนการลงทุนอุตสาหกรรมขนาดใหญ่ ส่วนมาบตาพุดจะเร่งหาข้อสรุปให้จบได้ทั้งหมดภายในปีนี้ 
นายณรงค์ชัย กล่าวอีกว่า โครงสร้างเศรษฐกิจไทยกำลังจะเปลี่ยนเป็นเศรษฐกิจที่พึ่งภาคเกษตรและบริการมากขึ้น จึงต้องสนับสนุนโครงการที่เกี่ยวข้องกับเมดิคอลเซอร์วิสและบิวตี้แคร์ สำหรับ 2 เดือนแรกของปี 2553พบว่ามียอดการส่งเสริมลงทุนกว่า 7.88 หมื่นล้านบาท ลดลงจากปีก่อน 25%